All Together Now

«All Together Now» er en sang av The Beatles som ble skrevet av Paul McCartney, men offisielt kreditert Lennon/McCartney. Sangen ble først utgitt 13. januar 1969 på lydsporalbumet Yellow Submarine i USA. Fire dager senere ble samme album utgitt i Storbritannia.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200/201 Sangen ble brukt i tegnefilmen Yellow Submarine som hadde premiere 17. juli 1968 i London.Lewisohn, Mark (1990) The Beatles Day By Day. New York, Harmony Books. ISBN 0-517-57750-X s. 106 Den spilles blant annet helt til slutt hvor tittelen blir oversatt til diverse språk.

 Bakgrunn 

Når McCartney deltok i slektssammenkomster hvor barn var tilstede, hendte det at han spilte en barnevennlig sang ved navn «Jumping Round the Room». Det var en typisk sang hvor barn ble aktivisert til å gjøre det teksten la opp til. Dersom teksten eksempelvis lød, «hopp rundt i rommet» eller «legg deg på magen», så gjorde barn nettopp det mens de sang sammen.  Da McCartney lagde «All Together Now», tenkte han på den doble betydningen av strofen, nemlig at «akkurat nå er vi her alle sammen» og de situasjoner hvor utøveren oppmuntrer publikum til å synge med i en sang, og sier «all together now!!».Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 481 I versene blir tall, bokstaver og farger ramset opp. Tittelen «All Together Now» blir sunget 47 ganger, og mot slutten blir tempoet skrudd opp. For det meste er det McCartney som synger, men ikke i mellomversene. George Harrison synger «Bom bom bom bompa bom», mens John Lennon tar seg av «sail the ship», «chop the tree» og «skip the rope».

 Innspilling 

George Martin var ikke tilstede i Abbey Road Studios 12. mai 1967 da gruppen spilte inn ni tagninger av «All Together Now». Men lydtekniker Geoff Emerick var på plass slik at sangen ble festet til teip. Etter all sannsynlighet er det McCartney selv som spiller den akustiske gitaren som starter sangen. Ellers inneholder den instrumenter som bass, ukulele, munnspill, trommer, stortromme, triangel og valthorn (sistnevnte høres spesielt helt i slutten).Lewisohn, Mark (1988). The Beatles Recording Sessions s. 112 Det er foreløpig ikke loggført hvem som spiller de forskjellige instrumentene.

 Musikere og instrumenter 

Paul McCartney: akustisk gitar, bass, vokal
John Lennon: ukulele, munnspill, valthorn (?), vokal
George Harrison: akustisk gitar, håndklapp, vokal
Ringo Starr: trommer, ekstra stortromme (?), triangel (?)
(I tillegg var andre folk som var i studio med på allsang)

 Yellow Submarine lydspor 
I 1999 kom Yellow Submarine Soundtrack ut. «All Together Now» var blant de femten sangene som ble med. Det som var blitt gjort der, var at de opprinnelige firesporsteipene hvor de hadde spilt inn grunnkompene, ble hentet frem og lagt ut på datafiler sammen med de øvrige pålegg. Av den grunn kom alle instrumenter og sangstemmer mer tydelig frem.The Beatles VH1 Special Yellow Submarine – intervjuer med McCartney, Harrison og Starr – 19. september 1999

 Annet 
 Da The Beatles var i Rishikesh, India på vårparten 1968, hendte det at de sang «All Together Now», men da teksten egentlig skulle lyde «G, H, I, J, I love you», lød den heller «G, H, I Jai Guru Dev» til ære for Maharishi Yogi.Turner, Steve (2009) The Stories Behind the Songs 1967 – 1970 Carlton Books Limited ISBN 978-1-847-32268-5 s. 46
 I juni 1967 spilte The Beatles inn «All You Need Is Love», og i siste refreng sier McCartney «all together now» (og «everybody») til de som er i studio.
 The Beatles spilte aldri «All Together Now» på konserter, men den ble inkludert på repertoaret da Paul McCartney åpnet sin «Out There»-turné 4. mai 2013 i Belo Horizonte i Brasil.NME 6. mai 2013, Paul McCartney plays unperformed Beatles tracks in Brazil

Referanser

 Eksterne lenker 
 Sangteksten. 

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1967
Kategori:Britiske sanger